തിരിഞ്ഞും മറിഞ്ഞും കുത്തനെ ഇറങ്ങിയും 6000 സവാരികള് ഈ 61 കാരന് റോളര്കോസ്റ്ററില് കുറിച്ചിട്ടത് അത്ഭുത നേട്ടം വിഡീയോ കാണാം ലന്ഡന്: 25.10.2021 സാഹസിക വിനോദ സഞ്ചാര കേന്ദ്രങ്ങളിലെ പ്രധാന ആകര്ഷണങ്ങളിലൊന്നാണ് റോളര്കോസ്റ്റര്. കുത്തനെയുള്ള ഇറക്കങ്ങളും ചരിവുകളും നിരവധി തിരിവുകളും എല്ലാം കൂടി ചേര്ന്ന റോളര്കോസ്റ്റര് ട്രാകുകള് സാഹസികതയോടൊപ്പം കൗതുകവും പേടിപ്പെടുത്തുന്ന നിമിഷങ്ങള് സമ്മാനിക്കുന്നവയുമാണ്. റോളര്കോസ്റ്ററിലെ യാത്രയുമായി അത്ഭുതം തീര്ക്കുകയാണ് വെയില്സ് മില്ഫോര്ഡ് ഹാവനില് നിന്നുള്ള റിയാന് ഹാകറ്റ് എന്ന 61 കാരന്. ഒന്നും രണ്ടും തവണയല്ല, 6000 സവാരികള് പൂര്ത്തിയാക്കിയിരിക്കുകയാണ് റിയാന് ഹാകറ്റ്. 25 വര്ഷം മുമ്ബാണ് റോളര്കോസ്റ്ററുമായുള്ള റിയാന്റെ പ്രണയം ആരംഭിച്ചത്. 6000 റൈഡുകള് എന്ന നേട്ടം മുമ്ബേ പൂര്ത്തിയാകേണ്ടിയിരുന്നുവെങ്കിലും കോവിഡ് പ്രതിസന്ധി മൂലം വൈകുകയായിരുന്നു. ഓക് വുഡ് മെഗാഫോബിയ പാര്കിലാണ് തന്റെ സാഹസികത അദ്ദേഹം പ്രകടിപ്പിക്കുന്നത്. ഒരൊറ്റ ദിവസം 21 തവണ റെയ്ഡ് നടത്തിയും ചരിത്രം സൃഷ്ടിച്ചിട്ടുണ്ട് റിയാന്.നിങ്ങളുടെ എല്ലാ വിഷമങ്ങളും മറക്കാനുള്ള രണ്ട് മിനിറ്റാണ് ഇത്, നിങ്ങള് ഇവിടെ വാ, ഇതില് കയറി ആസ്വദിക്കൂ ലോകത്തോട് റിയാന് പറയാനുള്ളത് ഇതാണ്.